《鸿门宴》
元代·周权

项王高宴鸿门北，风云奔走天为黑。椎牛刺豹酒三行，谈笑戈为生顷刻。

岂知天命非人谋，玉玦三提事何益。兴亡楚汉两干将，开辟乾坤双白璧。

喑呜漫说万人敌，隆准天人竟谁识。玉斗声中霸业空，乌江江水还流东。

作者简介：处州人，字衡之，号此山。磊落负隽才。工诗。游京师，袁桷深重之，荐为馆职，弗就。益肆力于词章。有《此山集》。